tartuNLP/wikipedia-smugri-20251201 huggingface dataset:
9. hikō sentai

9. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin joulukuussa 1935 Yukaichissa Honshulla 3. hikō rentaista nimellä 9. hikō rentai. Yhtymässä oli aluksi kaksi kevyt pommikonelaivuetta. Elokuussa 1936 siihen lisättiin hävittäjälaivue ja toinen joulukuussa 1937. Heinäkuussa 1938 yhtymä uudelleen organisoitiin 9. hikō sentaina, johon kuului kaksi hävittäjälaivuetta. Kolmas laivue lisättiin heinäkuussa 1939.
Toukokokuussa 1943 laivue siirrettiin Menggulista Akenoon, missä se varustettiin uudelleen Nakajima Ki-44 -hävittäjillä. Laivue palasi Mantsuriaan Tuanshanziin syyskuussa. Sentai jaettiin tammikuussa 1944 hikōtaiksi (lentävä osa) ja seibitaiksi (tukeva osa). Helmikuussa laivue siirrettiin Mantsuriasta Wuchangiin Kiinaan valmistauduttaessa Ichi-Go operaatioon.
Kalusto.
Yhtymän kalustona olivat:
Komentajat.
Yhtymän komentajina olivat:
Vestre Innlandetin käräjäoikeus

Vestre Innlandetin käräjäoikeus (norj. "Vestre Innlandet tingrett") on yksi Norjan 23 käräjäoikeudesta ja se kuuluu Eidsivatingin laamanninoikeuden alaisuuteen. Se perustettiin vuonna 2021 yhdistämällä aiemmat Gjøvikin, Pohjois-Gudbrandsdalin, Etelä-Gudbrandsdalin ja Valdresin käräjäoikeudet. Vestre Innlandetin käräjäoikeuden toimipisteet ovat Fagernesissa, Gjøvikissä, Lillehammerissa ja Vågåssa.
Tuomiopiiri.
Käräjäoikeuden tuomiopiirin muodostavat seuraavat kunnat:
Dakarin alue

Dakarin alue () on hallintoalue Senegalin länsiosassa. Se käsittää maan pääkaupungin Dakarin ja sen lähiympäristön. Alueen pinta-ala on 550 neliökilometriä. Vuoden 2023 väestönlaskennan mukaan siellä oli 4 004 425 asukasta.
Kap Verden niemimaalla sijaitseva alue rajoittuu idässä Thièsin alueeseen ja muissa ilmansuunnissa Atlantin valtamereen. Vuonna 2002 perustettuun alueeseen kuuluu neljä departementtia ja kaupunkia: Dakar, Pikine, Guédiawaye ja Rufisque. Departementit jakautuvat 52 kuntaan.
Dakarin alue käsittää 0,28 % Senegalin pinta-alasta, mutta 23 % maan väestöstä. Kaupungit muodostavat yhden agglomeraation, joka on Senegalin taloudellinen keskus. Maaseutumaista asutusta on vain Rufisquen departementissa.
13. hikō sentai

13. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin syyskuussa 1937 Tachiarassa 4. hikō rentaista nimellä 13. hikō rentai. Siihen kuului perustettaessa esikunta ja yksi hävittäjälaivue. Yhtymä täydennettiin joulukuussa määrävahvuuteen. Heinäkuussa 1938 siitä muodostettiin 13. hikō sentai. Vuotta myöhemmin siihen muodostettiin hävittäjäkoulutuslaivue, josta koulutuksen päätyttyä muodostettiin syyskuussa 1940 2. laivue (chutai).
Marraskuussa 1941 102. erillinen hävittäjälaivue, joka oli perustettu Akenon lentokoulussa heinäkuussa, liitettiin yhtymään 3. laivueena. Elokuussa 1942 siirrettiin 2. laivue perustettavaan 246. hikō sentaihin. Yhtymä järjestettiin edelleen 3. laivueiseksi ja touko-kesäkuussa 1943 siihen liitettiin 5. hikō sentain Tokushu Kogekitai. Sentai jaettiin toukokuussa 1944 hikōtaiksi (lentävä osa) ja seibitaiksi (tukeva osa).
Kalusto.
Yhtymän kalustona olivat:
Komentajat.
Yhtymän komentajina olivat:
Neferites I

Neferites I tai Nefaarud I oli Egyptin 29. dynastian hallitsija eli faarao vuosina 399 eaa. – 393 eaa.
Neferites nousi valtaan syksyllä vuonna 399 eaa. sen jälkeen kun edellinen hallitsija Amyrtaios oli vangittu ja teloitettu. Neferites solmi liiton Spartan kanssa Persiaa vastaan ja lahjoitti liittolaisilleen suuren määrän maissia sekä varusteet 100 laivaa varten. Vuonna 1869 Mandesista löydettiin Neferitesin hauta. Haudasta löytyi faaraota esittävä šabti sekä mustasta graniitista valmistetusta sarkofagista joitakin hallitsijan jäänteitä. Neferitesin dynastian rakennustoiminnasta on säilynyt lukuisia jälkiä Butossa, Saisissa, Memfisistä ja Karnakissa.
Armi (täsmennyssivu)

Armi tarkoittaa seuraavia:
Kari Anttila

Kari Anttila on suomalainen järjestövaikuttaja ja poliitikko. Anttila on työskennellyt vuodesta 2015 lähtien sosialidemokraattisen eduskuntaryhmän pääsihteerinä. Koulutukseltaan Anttila on kasvatustieteen maisteri.
Anttila toimi joulukuusta 2021 kesäkuuhun 2022 liikenne- ja viestintäministeri Timo Harakan valtiosihteerinä. Vuosina 2014–2015 Anttila toimi kulttuuri- ja asuntoministeri Pia Viitasen valtiosihteerinä. Vuosina 2011–2014 Anttila toimi Työväen sivistysliiton pääsihteerinä. Vuosina 1997–2011 Anttila toimi Kehityspiikin konsulttina. Vuosina 1994–1997 Anttila työskenteli nuorisotyön ammatillisen koulutuksen opettajana ja esimiestehtävissä Kanneljärven Opistossa. Anttila toimi Suomen nuorisoalan kattojärjestö Allianssin pääsihteerinä vuosina 1992–1994.
Kunstnernes Hus

Kunstnernes Hus (suom. "taiteilijoiden talo") on Oslossa sijaitseva samannimisen säätiön omistama taidemuseo, joka on avattu vuonna 1930. Siellä järjestetään vuosittain Høstutstillingen, joka on Norjan kävijämäärältään suurin taidenäyttely. Kunstnernes Hus sijaitsee kuninkaallista linnaa ympäröivän Slottsparkenin koillispuolella. Rakennus sai Houenin arkkitehtuuripalkinnon vuonna 1931.
Éric Vuillard

Éric Vuillard (s. 1968 Lyon) on ranskalainen kirjailija ja elokuvaohjaaja. Hän voitti Goncourt-palkinnon teoksellaan "Päiväkäsky" vuonna 2017. Hänen teoksensa "Köyhien sota" oli kansainvälisen Booker-palkinnon ehdokkaana 2021.
Jouni Hakala

Jouni Hakala (s. 1961) on suomalainen järjestöjohtaja. Hakala on toiminut vuodesta 2021 lähtien Teollisuuden ja Työnantajain Keskusliiton säätiön asiamiehenä sekä Elinkeinoelämän keskusliiton sijoitustoiminnasta vastaavana asiantuntijana. Hakala seurasi säätiön asiamiehenä Leif Fagernäsiä. Hakala työskenteli vuosina 2016–2020 Elinkeinoelämän keskusliitossa yrittäjyydestä ja elinkeinopolitiikasta vastaavana johtajana. Koulutukseltaan Hakala on oikeustieteen kandidaatti, MBA ja varatuomari.
Aikaisemmin Hakala on työskennellyt muun muassa Suomen Teollisuussijoituksessa rahastosijoitustiimin johtajana ja johtoryhmän jäsenenä vuodesta 2008 lähtien, vuosina 2011–2012 elinkeinoministeri Jyri Häkämiehen valtiosihteerinä työ- ja elinkeinoministeriössä sekä vuosina 2007–2008 puolustusministeri Häkämiehen omistajaohjausasioista vastaavana erityisavustajana sekä 12 vuotta Luxemburgissa Euroopan investointipankissa ja Euroopan investointirahastossa.
Ylösnousemus (Tolstoi)

 
Ylösnousemus () on venäläisen kirjailijan Leo Tolstoin romaani vuodelta 1899. Siitä on ilmestynyt kolme suomennosta, Arvid Järnefeltin (1899), Lea Pyykön (1976) ja Juho Tervosen käännös (1926).
"Ylösnousemus" on Tolstoin suurista romaaneista viimeinen. Ilmestyessään vuonna 1899 teos sai suurta huomiota, sillä "Anna Karenina" oli ilmestynyt 25 vuotta aiemmin, eikä Tolstoin enää uskottu kirjoittavan merkittävää taideteosta. "Ylösnousemusta" on kuitenkin pidetty merkittävänä "Sodan ja rauhan" sekä "Anna Kareninan" rinnalla. Teoksessa kiteytyy Tolstoin elämänfilosofia, ja samalla hän arvostelee ankarasti aikansa yhteiskuntaa. Teos on klassikko, joka luetaan yhä uudelleen.
Burlington Arcade

Burlington Arcade on katettu kauppakäytävä Lontoon Mayfairissä, Piccadillyn ja Old Burlington Streetin välissä. Kauppakäytävä on Britannian pisimpiä, 179 metriä, ja sisältää 46 puotia, joissa myydään pääasiassa luksustuotteita, kuten koruja, rannekelloja, kosmetiikkaa, jalkineita, nahkatuotteita ja kašmiria. Se sai Grade II -luokan suojelukohteen aseman vuonna 1958.
Lordi George Cavendish palkkasi arkkitehti Samuel Waren suunnittelemaan Burlington Arcaden, jotta hänen vaimonsa ja muu herrasväki voisi tehdä ostoksia turvallisemmin. Kerrotaan, että Cavendish halusi myös estää naapureitaan roskittamasta puutarhaansa osterinkuorilla, sen ajan pikaruoalla. Kauppakäytävä avattiin vuonna 1819 ja siellä oli alun perin 51 kaksikerroksista putiikkia, joissa oli myynnissä hattuja, hansikkaita, pitsiä, kävelykeppejä, sikareita, koruja ja muita ylellisyystavaroita – erityisen suosittuja myyntiartikkeleita olivat hilkat. Monet kauppiaista asuivat joko puotinsa ylä- tai alakerroksessa.
Kauppakeskuksen ylemmässä kerroksessa alettiin harjoittaa prostituutiota, minkä hillitsemiseksi Cavendish palkkasi 10. husaarirykmentistä virkapukuisia vahtimestareita "(beadles)" pitämään yllä järjestystä. Esimerkiksi viheltely ja hyräily oli kielletty kauppakäytävässä, koska taskuvarkaat varoittivat niiden avulla toisiaan ja parittajat prostituoituja lähestyvistä poliiseista tai vahtimestareista.
Vahtimestarit valvovat yhä järjestystä Burlington Arcadessa. Heidät tunnistaa viktoriaanisesta lievetakista, kultanapeista ja silinterihatusta. Viheltely ja hyräily ovat edelleen kiellettyjä samoin kuin juokseminen, pyöräily ja huikentelevainen käyttäytyminen. Vain Paul McCartneylle on myönnetty poikkeuslupa vihellellä kauppakeskuksessa siellä asioidessaan.
Vuonna 1964 kauppakäytävään ajoi Jaguar Mark X -merkkisellä urheiluautolla kuusi naamioitunutta ryöstäjää, jotka rikkoivat kultasepänliikkeen näyteikkunan ja ryöstivät 35 000 punnan arvosta koruja. Ryöstäjiä ei saatu koskaan kiinni.
X (Stam1nan albumi)

X on Stam1nan kymmenes studioalbumi, joka julkaistiin 29. syyskuuta 2023. Albumin tuottajana toimi yhtyeelle ennestään tuttu Janne Joutsenniemi ja miksaajana sekä masteroijana tanskalainen, Grammy-ehdokkuudellakin urallaan huomioitu Jacob Hansen.
Taustaa.
Albumin ilmestymisen yhteydessä yhtyeen laulaja-kitaristi Antti Hyyrynen kommentoi albumin taustoja seuraavasti:
Kappaleet.
Kaikki kappaleet san. Antti Hyyrynen, sov. Stam1na.
Töyhtökyyhky

Töyhtökyyhky ("Ocyphaps lophotes") on kyyhkyihin kuuluva lintulaji. Lajia tavataan Australiassa.
Koko ja ulkonäkö.
Töyhtökyyhky voi kasvaa 30–35 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan lintu on tukevahko ja pitkäpyrstöinen. Lajin pää ja kaula ovat harmaat, niska ja kyljet ovat vaaleanpunaiset. Päälaella on pitkä ja pysty musta töyhtö. Töyhtökyyhkyn selkä ja siivet ovat ruskeat. Siivissä on mustia raitoja, ja uloimmat siipisulat ovat vihreitä ja violetteja. Linnun vatsa on vaaleanharmahtava. 
Levinneisyys ja elintavat.
Töyhtökyyhkyä tavataan lähes koko Australiasta, ja laji puuttuu vain paikoittain aivan pohjoisimmista ja eteläisimmistä osista sekä Keski-Australian kuivimmista osista. Lajin elinympäristöä ovat ruohomaat, pellot, avoimet metsät ja puistot. Se liikkuu vesialueiden lähellä ja kokoontuu parviksi syödessään. Töyhtökyyhkyn ravintoa ovat siemenet ja lisäksi hyönteiset. Laji pesii vuoden ympäri, mutta pesimähuippu on syyskuusta maaliskuulle. Risupesän se rakentaa puuhun tai pensaaseen, ja naaras munii kaksi munaa.
Länsilinkki (yritys)

Länsilinkki Oy on suomalainen vuonna 1991 perustettu telealan yritys, jonka asiakkaina on lähinnä pieniä ja keskisuuria yrityksiä ja muita teleyrityksiä. Sen pääkonttori sijaitsee Turussa ja sivukonttori Espoossa.
Länsilinkki otti vuonna 1991 hoitaakseen usean paikallisen puhelinosuuskunnan teletoiminnan. Se harjoitti 1994 alkaen paikallista teletoimintaa Turun ja Porin alueella. Lupa sisälsi kaukoteletoiminnan, muttei GSM-toimintaa tai datasiirtoa. Vuonna 2000 moni toimija ulkoisti keskuksiensa käyttö- ja ylläpitotehtävät Länsilinkille. Vuonna 2022 Länsilinkille siirtyi tilaajanumerosarjat 13 teleyritykseltä. Siirto on suurimpia Suomessa toteutettuja. Numerosarjoissa on arviolta kaksi miljoonaa numeroa.
Yhtiölle on myönnetty Avainlippu-merkki.
Länsilinkki toimii DNA:n verkossa.
World Green Building Council

World Green Building Council (WGBC) on kansallisten Green Building Councileiden maailmanlaajuinen verkosto, joka on omistautunut edistämään rakennetun ympäristön kestävyyssiirtymää. WGBC on sitoutunut edistämään vihreän rakentamisen politiikkaa, teknologiaa ja käytäntöjen kehittämistä, jotka edistävät kestävää rakentamista ja rakentamista.
WGBC perustettiin vuonna 1999, ja sillä on tällä hetkellä yli 70 jäsenjärjestöä, jotka edustavat yli 32 000 jäsenorganisaatiota maailmanlaajuisesti. Suomalainen Green Building Council Finland on WGBC:n jäsenorganisaatio. WGBC:n keskeisiä tavoitteita ovat rakennusten hiilijalanjäljen pienentäminen, uusiutuvien energialähteiden käytön edistäminen sekä rakennuksen asukkaiden terveyden ja hyvinvoinnin parantaminen.
Järjestön missio ja toiminta.
WGBC:n missio on yhdistää paikallisia järjestöjä kansainväliseksi liikkeeksi. Järjestö tavoittelee toimialalle "systeemistä muutosta" ilmastotoiminnan, terveellisyyden ja kiertotalouden mukaisesti. 
WGBC:n toiminta jakautuu viiteen maantieteelliseen alueeseen: Afrikka, Amerikat, Tyynenmeren Aasia, Eurooppa sekä Lähi-itä ja Aasia. Euroopan verkoston jäsenenä on parikymmentä Green Building Councilia ja kahdeksan yritysjäsentä, jotka rahoittavat toimintaa suoraan. Verkosto edistää vertaisoppimista ja yhteistyötä sekä toteuttaa vaikuttamistyötä EU:ssa.
WGBC tarjoaa myös erilaisia ​​resursseja ja työkaluja rakennusalan ammattilaisille, poliittisille päättäjille ja muille sidosryhmille kestävien rakennusten ja yhteisöjen kehittämisen tukemiseen. Näitä ovat ohjeet, sertifikaatit ja koulutusohjelmat, jotka auttavat edistämään kestäviä rakennuskäytäntöjä ja -tekniikoita.
Blind Channelin diskografia

Oululaisen rock -yhtye Blind Channelin diskografia.
Naiskirjoitus

Naiskirjoitus () on kirjallisuudentutkimuksen termi, joka tarkoittaa eri teorioiden mukaan hieman eri asioita, mutta paneutuu yleisesti ottaen naisen seksuaalisuuteen ja kirjoitustapaan ja pyrkii kumoamaan miehisen kielen. Naiskirjoitus on eri asia kuin naiskirjallisuus. Termiä käytti ensimmäisen kerran Hélène Cixous vuonna 1976 julkaistussa teoksessaan "The Laugh of the Medusa", mutta Virginia Woolf kehitteli jo vuonna 1919 teorian aiheesta. Ainakin Marguerite Duras ja Clarice Lispector ovat soveltaneet teoksissaan naiskirjoitusta.
Runollinen realismi

Runollinen realismi (ransk. "Réalisme poétique") oli elokuvasuuntaus Ranskassa 1930- ja 1940-luvuilla. 
Runorealismi ei ollut erityisen yhtenäinen elokuvaliike, vaan niissä näkyi tekijöiden yksilöllinen kädenjälki. Runorealismin tyylilajin elokuvat olivat "uudelleenluotua realismia", tyyliteltyjä ja studioon sidottuja. Elokuvissa on yleensä fatalistinen näkemys elämästä, jonka hahmot elävät yhteiskunnan marginaaleissa joko työttömänä työväenluokan jäseninä tai rikollisina. Elämän pettymyksen jälkeen hahmot saavat viimeisen mahdollisuuden rakastua, mutta lopulta pettyvät uudelleen, ja elokuvat päättyvät usein pettymykseen tai kuolemaan. Yleissävy muistuttaa usein nostalgiaa ja katkeruutta. Niitä pidetään "runollisina" elokuvien esteettisen esitystavan takia. 
Runorealismin johtavia elokuvantekijöitä olivat Pierre Chenal, Jean Vigo, Julien Duvivier, Marcel Carné ja ehkä liikkeen merkittävin ohjaajana Jean Renoir. Näiden elokuvien tähtinä toimivat mm. Jean Gabin, Michel Simon, Simone Signoret ja Michèle Morgan.
Erich Schöppner

Erich Schöppner (25. kesäkuuta 1932 Witten, Nordrhein-Westfalen, Saksa – 12. syyskuuta 2005 Dortmund, Saksa) oli saksalainen nyrkkeilijä. Hän voitti amatöörien Euroopan-mestaruuden vuonna 1955 sarjassa alle 81 kg ja piti ammattilaisena hallussaan vuosina 1958-1962 ammattilaisten raskaan keskisarjan Euroopan mestaruustitteliä.
Amatööriura.
Erich Schöppnerin amatööriura kehittyi nopeasti. Hänestä tuli Länsi-Saksan edustaja 20-vuotiaana Helsingin vuoden 1952 olympialaisiin Schöppner kevyessä keskisarjassa eli alle 71 kg. Ensimmäisen kierroksen vapaavuoron jälkeen vastaan tuli Sveitsin Hans Büchi, jonka hän voitti. Seuraavalla kierroksella vastaan tuli Etelä-Afrikan Theunis van Schalkwyk, jolle Schöppner kärsi tappio pistein. Schöppner jatkoi vielä amatööriuraansa ja edusti vuoden 1955 Länsi-Berliinin EM-kisoissa Länsi-Saksaa raskaassa keskisarjassa eli 81 kg. Ensin tuli vastaan Romanian Velicu Ghetu, josta tuli voitto keskeytyksellä 3. erässä. Sen jälkeen pistevoitto Ranskan Gilbert Chapronista ja sen jälkeen Tšekkoslovakian Július Tormasta. Loppuottelussa tuli vastaan Itä-Saksan edellisten kisojen mestari "Ulli" Nitzschke, jonka Schöppner voitti pistein.
Sen jälkeen Erich Schöppner lopetti amatööriuransa, vaikka edessä oli Melbournen olympiavuosi. 276 ottelussa Schöppnerille kertyi 246 voittoa, 14 ratkaisematonta ja vain 16 tappiota.
Ura ammattilaisena.
Erich Schöppner aloitti nyrkkeilyn ammattimaisesti maaliskuussa 1956 raskaassa keskisarjassa. menestyksellisten vuosien 1956-1957 -otteluiden jälkeen hän saavutti Saksan ammattilaismestaruuden voitolla Willi Hoepnerista. Huhtikuussa 1958 hän otteli Englannin Henry Cooperia vastaan, joka löi 6. erässä Schöppneriä kaulaan. Ottelu keskeytettiin, ja Cooper julistettiin hävinneeksi.
Joulukuussa 1958 Schöppner otti uudelleen voiton maanmiehestään Hoepnerista tyrmäyksellä 5. erässä, ja näin hänestä tuli raskaan keskisarjan Euroopan mestari. Sen jälkeen Schöppner puolusti titteliään menestyksellisesti neljä kertaa eli voitoilla Italian Rocco Mazzolasta, Santo Amontista, maanmiehestään Helmut Ballista ja Ranskan Paul Rouxista. Kesällä 1960 Schöppnerin oli tarkoitus kohdata raskaan keskisarjan MM-ottelussa Yhdysvaltain Archie Moore. Ottelua siirrettiin Mooren toivomuksesta vuoden 1961 puolelle, ja toukokuussa 1961 koko suunniteltu ottelu peruttiin. 
Syyskuussa 1961 Schöpner voitti Albert Westphalin ja saavutti näin Saksan raskaansarjan mestaruuden ja puolusti sitä menestyksellisesti Hans Kalbfelliä vastaan. Schöppner luopui raskaan keskisarjan Euroopan mestarin tittelistanä vuonna 1962. Tavoitteena hänellä oli päästä ottelemaan silloista ruotsalaista raskaan sarjan Euroopan mestari Ingemar Johanssonia vastaan, joka ei kuitenkaan onnistunut. Toukokuussa 1963 Schöppner yritti palata takaisin raskaaseen keskisarjaan ja valloittaa sen Euroopan mestaruuden uudelleen, mutta koki tappion Roomassa Italian Giulio Rinaldille. Se oli ainoa Schöpnerin tappio ammattilaiskehässä. Tämän jälkeen hän otteli vielä kerran toukokuussa 1966 saksalaista Wilhelm von Homburgia vastaan ottelun päättyessä ratkaisemattomana.
Bjarni Snæbjörnsson

Bjarni Snæbjörnsson (8. maaliskuuta 1889 – 24. elokuuta 1970 Hafnarfjörður) oli islantilainen lääkäri ja itsenäisyyspuolueen poliitikko.
Bjarni syntyi Reykjavíkissä. Hän opiskeli lääketiedettä Islannin yliopistossa ja valmistui vuonna 1914, minkä jälkeen hän suoritti jatko-opintoja Tanskassa vuosina 1915–1917. Vuosina 1914–1915 hän työskenteli Patreksfjörðurin alueella, ja vuodesta 1917 lähtien hän työskenteli lääkärinä Hafnarfjörðurissä. Vuosina 1941–1942 ja 1947 hän toimi piirilääkärinä ja vuosina 1933–1956 ylilääkärinä St. Jósefsspítali -sairaalassa.
Vuosina 1923–1926, 1921–1938 ja 1942–1947 Bjarni istui Hafnarfjörðurin kunnanvaltuustossa. Vuosina 1931–1934 ja 1937–1942 hän istui Alþingissä Hafnarfjörðurin vaalipiirin edustajana.
Bjarni kuoli 24. elokuuta 1970 kotonaan Hafnarfjörðurissä 81 vuoden ikäisenä.
Antti Tukeva

Antti Tukeva (s. 25. syyskuuta 1953 Jalasjärvi) on suomalainen agronomi, opettaja, maanviljelijä ja yritysjohtaja, joka on saanut maanviljelysneuvoksen arvonimen.
Tukeva syntyi maanviljelijä Mauno Jaakko Tukevan ja Anni Rakel Koskenkorvan perheeseen. Hänen puolisonsa vuodesta 1976 on varatuomari Hanna-Leena Renko. Tukeva tuli ylioppilaaksi Jalasjärven yhteiskoulusta 1974 ja valmistui agronomiksi Helsingin yliopistosta 1981. Ammatillisen opettajatutkinon hän suoritti Maatalousnormaalikoulussa Järvenpäässä 1983. Tukeva oli Ilmajoen maatalousoppilaitoksen opettaja ja apulaisrehtori 1981–1984, Etelä-Pohjanmaan maatalouskeskuksen suunnitteluagronomi 1984–1986, Hirvijärven Osuusmeijerin toimitusjohtaja Jalasjärvellä 1986–1988, Osuuskunta Maitojalosteen hankintajohtaja Seinäjoella} 1989–1991 ja toimitusjohtaja 1991–2006 ja Osuuskunta Normilkin toimitusjohtaja 1994–2014. 
Tukeva toimi myös Osuuskunta Maitosuomen toimitusjohtajana ja hallituksen jäsenä ja oli Nivalan Osuusmeijerin toimitusjohtaja 1994–1995, Virtain Osuusmeijerin toimitusjohtaja 1994–1998, Alavuden Osuusmeijerin toimitusjohtaja 1994–2002, Keski-Suomen Maitokunnan toimitusjohtaja 1994–2002 ja 2005–2006, Osuuskunta Pohjolan Maidon toimitusjohtaja 1994–2002 ja Ähtärin Seudun Osuusmeijerin toimitusjohtaja 1997–1998. Maanviljelijä Jalasjärvellä hän on ollut vuodesta 1985 ja hänellä on ollut useita seudullisia ja kansallisia asiantuntija- ja luottamustehtäviä, kuten esimerkiksi Osuuskunta Metsäliiton hallituksen jäsenyys. Maanviljelysneuvoksen arvonimen Tukeva sai 2013.
Houghton Mifflin Harcourt

Houghton Mifflin Harcourt on yhdysvaltalainen kirjankustantamo, jonka juuret ulottuvat vuoteen 1832. Nykyisen muotonsa kustantamo sai vuonna 1919 sen jälkeen, kun useat kustantamot olivat vuosien varrella sulautuneet yhteen.
22. helmikuuta 2022 Veritas Capital osti Houghton Mifflin Harcourtin 2,8 miljardilla dollarilla.
Kädet ylös (albumi)

Kädet ylös on laulaja Bessin toinen studioalbumi, joka julkaistiin 14. huhtikuuta 2023. Albumia oli myyty jo ennen julkaisua platinalevyn verran.
Albumilta julkaistiin singlet "Ram pam pam", "Rakastan en rakasta", "Sammumaton" ja "Lähtee käsistä", joista ensimmäinen oli vuoden 2022 kunnelluin suomalainen kappale Spotifyssa.
Levyä on tuottanut Antti Hakalan ja Jonas Olsson lisäksi myös Leo Jupiter, Ilkka Wirtanen, Danitello, Aleksanteri Hulkko, Topify, Matias Melleri, Juho Suutarinen, Matias Keskiruokanen, Olli Palmunen ja Joonas Angeria.
Neliöpyramidiluku

Neliöpyramidiluku on luonnollinen luku, kuvioluku, pyramidiluku ja muutaman ensimmäisen neliöluvun summa. "n":s neliöpyramidiluku saadaan kaavalla formula_1 eli formula_2
Kymmenen ensimmäistä neliöpyramidilukua ovat 1, 5, 14, 30, 55, 91, 140, 204, 285 ja 385.
Dick Richardson

Richard "Dick" Alexander Richardson (1. kesäkuuta 1934 Newport, Wales, Iso-Britannia – 15. heinäkuuta 1999 Surrey, Englanti, Iso-Britannia) oli walesiläinen nyrkkeilijä. Hän hallitsi ammattinyrkkeilyn Euroopan raskaansarjan titteliä maaliskuusta 1960 kesäkuuhun 1962. 
Dick Ricardson otteli muutaman amatööriottelun ennen kuin hänet kutsuttiin armeijan palvelukseen vuonna 1953. Armeijassa ollessaan hänestä tuli armeijan raskaansarjan nyrkkeilymestari voitettuaan yksiköiden välisissä nyrkkeilymestaruuskilpailuissa Brian Londonin, josta tuli myöhemmin brittiläinen raskaansarjan nyrkkeilymestari.
Erottuaan armeijasta Richardson työskenteli muurarina ja terästehdastyöläisenä. Vuoden 1954 aikana hän teki nyrkkeilyn ammattilaissopimuksen. Ensimmäinen vastustaja syyskuussa 1954 oli Henry Cooperin kaksosveli Jim Cooper, jolle hän hävisi pistein. Sen jälkeen tulikin yhdeksän tappiotonta ottelua. Niiden joukossa uusinta Jim Cooperia vastaan, jonka hän voitti keskeytyksellä 2. erässä. Kesäkuussa 1955 hän koki tappion maanmiehelleen Hugh Fernsille. Sen jälkeen tulikin jälleen yhdeksän tappiotonta ottelua, kunnes toukokuussa 1956 Richardson koki pistetappion Joe Erskinelle. Tässä vaiheessa Richardson oli noteerattu 10 parhaimman eurooppalaisen raskaansarjan nyrkkeilijä joukkoon, ja vastustajat olivatkin tässä vaiheessa eurooppalaisia kärkinimiä ja myös muutama amerikkalainen. Richardson hävisi amerikkalaisille Ezzard Charlesille, Willie Pastranolle ja Bob Bakerille. Toukokuussa 1957 hän otteli Jamaikan Joe Bygravesia vastaan Kansainyhteisön mestaruudesta. Ottelu päättyi ratkaisemattomana, ja näin Bygraves säilytti tittelinsä. Seuraavissa otteluissa Vastaan tuli saksalaisista Hans Kalbfell ja Hans Friedrich, jotka Richardson voitti. Tappio tuli syyskuussa 1958 maanmiehelle Henry Cooperille keskeytyksellä 5. erässä.
Ruotsin Ingemar Johansson oli luopunut vuonna 1959 raskaansarjan EM-tittelistään oteltuaan MM-tittelistä. Avoimesta EM-tittelistä järjestettiin maaliskuussa 1960 Saksan Dortmundissa ottelu Kalbfellin ja Richardsonin välillä, jonka Richardson voitti keskeytyksellä 13. erässä. Sen jälkeen Richardson puolusti EM-titteliään kaksi kertaa. Ensimmäisen kerran hän otteli EM-tittelistä helmikuussa 1962 ja tyrmäsi Saksan Karl Mildenbergerin 1. erässä. Kesäkuussa 1962 vastaan tuli Ruotsin entinen tittelin haltija Ingemar "Ingo" Johansson, jonka Richardson kohtasi Ruotsin Göteborgissa kesäkuussa 1962. "Ingo" tyrmäsi Richardsonin 8.erässä, ja näin Richardson menetti EM-tittelinsä reilun kahden vuoden jälkeen. Richardson otteli vielä kerran ammattilaiskehässä maaliskuussa 1963 Lontoon Webleyllä Britannian ja Kansainyhteisön tittelistä vastustajanaan maanmies Henry Cooper, jolle hän hävisi tyrmäyksellä 5. erässä.
Näin Richardson jäi eläkkeelle ammattinyrkkeilystä varsin varhain eli 28-vuotiaana. Sen jälkeen hänellä oli pieni lihakauppaketju Surreyssa, jonka johtajana hän toimi kuolemaansa eli 65-vuotiaaksi asti. 
Lähteet.
Umberto

Umberto () on italiankielinen miehen etunimi. Se on samaa germaanista alkuperää kuin nimet Humbert ja Humberto. Suomessa etunimi Umberto on vuoteen 2023 mennessä annettu yhteensä alle 82 miehelle ja alle 20 naiselle.
Tyttöystäväkokemus

Tyttöystäväkokemus (, GFE) on seksityön palvelu, johon pyritään sisällyttämään kokemus tyypillisistä irtosuhteista poikkeavasta emotionaalisesta läheisyydestä. Termiä käyttävät seksityöläiset palvelusta, jonka sisältöön kuuluu muutakin kuin seksuaalinen kontakti kuitenkin ilman todellista parisuhdetta ja sen sitoutumista. Tyttöystäväkokemus on yksi tarjotuista palveluista myös laillisissa bordelleissa, kuten Moonlite BunnyRanchissa Yhdysvaltain Nevadassa. Sille ominaista on esimerkiksi seksin lisäksi halailu, suutelu, keskustelu ja flirttailu.
Tyttöystäväkokemuksesta tuli näkyvämpi käsite vuoden 2009 elokuvan "The Girlfriend Experience" ja vuonna 2016 alkaneen samannimisen televisiosarjan myötä.
Synkkä metsä

Synkkä metsä (kiinankielinen alkuteos: 黑暗森林) on Liu Cixin vuonna 2008 kirjoittama tieteiskirja. Se on jatko-osa "Kolmen kappaleen probleemalle" ja toinen osa "Muistoja planeetta Maasta" –trilogiaa. Kirjan suomenkielinen versio ilmestyi vuonna 2019, ja sen on suomentanut Rauno Sainio. 
"Muistoja planeetta Maasta" –trilogiasta on tullut kansainvälinen ilmiö, ja kirjoja on käännetty 26 kielelle. Kirjasarjan ensimmäinen osa, "Kolmen kappaleen probleema", julkaistiin suomeksi vuonna 2018. Kirjasarjan päätösosa, "Kuolema on ikuinen", julkaistiin vuonna 2020.
Kirjasarjasta on tulossa Netflixin teettämä tv-sarja, joka julkaistaan vuoden 2023 aikana. 
Juonikuvaus.
Ihmiskunta valmistautuu 400 vuoden päästä saapuvaa Trisolariksen laivastoa varten. Sofonit, Trisolarilaisten lähettämät subatomiset tietokoneet, ovat jo ihmiskunnan keskuudessa pilaamassa ihmisten yrityksiä edistää fysiikan perustutkimusta ja paljastamassa kaikki ihmisten suunnitelmat. Mikään ei jää Sofoneilta piiloon ja ainoastaan ihmisten ajatukset tuntuvat olevan Sofoneiden vaikutuspiirin ulottumattomissa. 
Ihmiset eivät kuitenkaan lannistu ilman taistelua. Yhdistyneet Kansakunnat päättää perustaa Planetaarisen puolustusneuvoston valmistelemaan puolustussuunnitelmia Trisolariksen lähettämää laivuetta varten. Planetaarinen puolustusneuvosto ryhtyy laajentamaan ihmiskunnan puolustuksia ja käynnistää normaalilla tavalla etenevän sotavarustelun rinnalle Seinänkohtaaja-hankkeen Sofoneita vastaan. Seinänkohtaajien on tarkoitus laatia suunnitelma Trisolariksen laivastoa varten ja olla kertomatta sitä kenellekään, jotta suunnitelmat pysyisivät salassa Sofoneilta. Seinänkohtaajiksi valitaan 4 poikkeuksellista ihmistä, jotka saavat lähes rajoittamattoman vallan käyttää ihmiskunnan resursseja toteuttaakseen omat salaiset suunnitelmansa Trilosariksen laivaston pysäyttämiseksi. 
Seinänkohtaajat ovat ansioituneita yksilöitä tieteen ja politiikan piireistä, mutta yksi heistä vaikuttaa muihin verrattuna varsin mitättömältä. Luo Ji on kiinalainen tähtitieteilijä ja sosiologian professori. Hän on ainoa ihminen, jota Trisolaris pelkää.
Teemat.
Synkkä metsä on kovaa tieteiskirjallisuutta. Kirjassa käsitellään kirjasarjan ensimmäisen osan tavoin esimerkiksi fysiikkaa, vielä toteuttamattomia tieteellisiä konsepteja ja teorioita, kuten esimerkiksi avaruushissiä. Kirjan vallitseva teema on yksi mahdollisista vastauksista Fermin paradoksiin. Kirja pohtii myös ihmiskunnan paikkaa universumissa ja oikeutta saada olla olemassa.
Kirk

Kirk () on englanninkielinen sukunimi ja miehen etunimi, joka tarkoittaa "kirkkoa". Vuonna 2025 Suomen väestötietojärjestelmässä oli 69 elävää henkilöä, joiden sukunimi oli Kirk. Vuoteen 2025 mennessä etunimi Kirk oli annettu Suomessa yhteensä alle 60 ihmiselle.
Tunnettuja henkilöitä, joiden sukunimi on Kirk.
Kuvitteellisia henkilöitä:
Tunnettuja henkilöitä, joiden etunimi on Kirk.
Kuvitteellisia henkilöitä:
Freddie Gibbs

Fredrick Jamel Tipton (s. 14. kesäkuuta 1982 Gary, Indiana), tunnetaan taiteilijanimellä Freddie Gibbs, on yhdysvaltalainen rap-artisti. Vuonna 2006 Gibbs solmi levytyssopimuksen Interscope Recordsin kanssa, jonka alaisuudessa hän ehti äänittää ensimmäisen studioalbuminsa ennen kuin hänen sopimuksensa purettiin ja albumi peruttiin. Myöhemmin Gibbs kiinnitettiin Young Jeezyn CTE World -levy-yhtiöön, jonka alaisuudessa hän äänitti lukuisia mixtapeja, mukaan lukien ylistävän vastaanoton saaneen "Baby Face Killan" (2012).
Gibbs lähti CTE Worldista vuoden 2013 alussa, jonka jälkeen hän perusti oman ESGN-levy-yhtiönsä ja julkaisi studioalbumin "ESGN". Sitemmin hän on julkaissut viisi sooloalbumia sekä viisi yhteisalbumia, kaksi tuottaja Madlibin kanssa: "Piñata" (2014) ja "Bandana" (2019) sekä kolme tuottaja The Alchemistin kanssa: "Fetti" (mukana myös rap-artisti Currensy, 2018), "Alfredo" (2020) ja "Alfredo 2" (2025), joista keskimmäinen oli myös ehdolla parhaan rap-albumin Grammy-palkintoon vuoden 2021 gaalassa.
Vuonna 2024 Gibbs vieraili Kanye Westin ja Ty Dolla Signin albumin "Vultures 1":n kappaleella ”Back to Me”, joka debytoi "Billboardin" Hot 100 -listalla sijalla 26. Kyseessä oli Gibbsin ensimmäinen listalle päässyt kappale, vaikkakin hän esiintyi sillä kredtoimattomana.
Villemdrillem

Villem Reimann (15. lokakuuta 2000) eli villemdrillem on virolainen rap-artisti. Hän aloitti uransa Soundcloudissa, jossa hänen kappaleensa keräsivät yli miljoona kuuntelukertaa. Vuonna 2019 hän julkaisi yhdessä 5MIINUSTin kanssa kappaleen "Paaristõuked", joka nousi Virossa hitiksi ja teki hänestä tunnetun suuremmalle yleisölle. Tämän jälkeen hän on julkaissut useamman kappaleen, joista monet ovat saaneet paljon suosiota.
Håkon Five

Håkon Martin Five (27. syyskuuta 1880 Kvam – 15. kesäkuuta 1944 Kvam) oli norjalainen Venstren poliitikko. Hän istui suurkäräjillä vuosina 1922–1930 ja 1934–1936 sekä toimi Norjan maatalousministerinä 1919–1920, 1921–1923, 1924–1926 ja 1933–1935.
Trygve Utheim

Trygve Utheim (16. syyskuuta 1884 Grytten – 15. kesäkuuta 1952) oli norjalainen juristi ja Venstren poliitikko. Hän istui suurkäräjillä vuosina 1945–1952 ja toimi Norjan sosiaaliministerinä 1933–1935. Vuosina 1928–1952 hän oli Møren ja Romsdalin maaherra.
Lee Savold

Lee Savold oik. Hulver (22. maaliskuuta 1915 Canby, Minnesota, Yhdysvallat – 14. toukokuuta 1972 Neptune, New Jersey, Yhdysvallat) oli norjalaisten siirtolaisten jälkeläinen ja raskaansarjan ammattilaisnyrkkeilijä. Hän nyrkkeili ammattilaisena lähes 20 vuotta vuosina 1933-1952. Vaikka Savold otteli samaan aikaan Suomen Gunnar Bärlundin kanssa, he eivät kohdanneet toisiaan. Heillä oli kuitenkin useita yhteisiä vastustajia, kuten Lou Nova, Joe Baksi, Tony Musto, Bill Conn ja Phil Muscato.
Lee Savold aloitti nyrkkeilyn ammattilaisuran syyskuussa 1933. Uran ensi vuosina tuli niin voittoja kuin tappioita. Hän oli jo lopettamassa uraansa 1930-luvun lopulla, mutta aloitti ammattilaisuransa uudelleen syksyllä 1939. Syksyllä 1940 hän saavutti Iowan osavaltion raskaansarjan mestaruuden lähes 100 ammattilaisottelun jälkeen. Tässä vaiheessa Savold oli noussut raskaan sarjan 10 parhaan nyrkkeilijän joukkoon. Toukokuussa 1942 Savold voitti Lou Novan, joka oli syksyllä 1941 otellut MM-ottelun Joe Louisia vastaan. Vuoden 1942 loppupuolella Savold koki tappiot mm. Tami Mauriellolle ja Jimmy Bivinsille. Vuonna 1944 Savold otteli peräti kolme kertaa Joe Baksia vastaan, joista tuli voitto ja kaksi tappiota. Savold jatkoi uraansa, ja otteluissa tuli niin voittoja kuin tappioita. Vuoden 1948 alussa vastaan tuli Italian Gino Buonvino, jonka Savld voitti tyrmäyksellä ennätyksellisesti jo 54 sekunnin jälkeen. Saman vuoden lopulla Savold kohtasi nousevan Euroopan tähden Bruce Woodcockin, jolle hän kärsi tappion keskeytyksellä. Reilua vuotta myöhemmin kesällä 1950 Savold ja Woodcock ottelivat uudelleen Lontoossa. Tällä kertaa Savold otti tyrmäysvoiton 4. erässä. Tämän jälkeen Savold otteli vielä kaksi ottelua; ensin kesäkuussa 1951 Joe Louisia vastaan, joka tyrmäsi Savoldin 6. erässä. Helmikuussa 1952 Rocky Marciano otti voiton Savoldista keskeytyksellä 6. erässä.
Uran ulkopuolinen toiminta ja uran jälkeinen aika.
Lee Savold osallistui sotavuosien aikana Yhdysvalloista Neuvostoliittoon Murmanskiin laivoilla toimitetettuihin ase- ja tarvikekuljetuksiin. 
Savold kuoli 14. toukokuuta 1972 57-vuotiaana Neptune Cityssä, New Jerseyssä. Hänet oli otettu hoitoon kuukautta aiemmin saatuaan aivohalvauksen asunnossaan.
Lähteet.
Nordhordland

Nordhordland (lyh. NH) on norjalainen vuonna 1974 perustettu paikallislehti, jonka kotikunta on Alver. Se ilmestyy kahdesti viikossa ja kuuluu Amedia-konserniin.
Kubinkan lentotukikohta

Kubinkan lentotukikohta (; kansallinen lentopaikkatunnus: УУМБ ja ЬУМБ ICAO: UUMB), on lentotukikohta Moskovan alueen Kubinkan kaupungin luoteispuolella Venäjällä. Lentotukikohta sijaitsee linnuntietä noin viisi kilometriä Kubinkasta luoteeseen ja maanteitse 70 kilometriä Moskovasta länsilounaaseen. 
Tukikohdassa toimii Venäjän ilmavoimien esikunnan alainen 237. Venäjän ilmavoimien näytöskeskus (nimetty Ivan N. Kožedubin mukaan; yksikkö 62632-E) lentokalustoineen:
&lt;br clear=left&gt;
Berzelius-mitali

Berzelius-mitali () on Ruotsin lääkäriseuran vuodesta 1901 lähtien jakama tunnustuspalkinto, joka on nimetty kemisti Jöns Jacob Berzeliuksen mukaan. Joka kymmenes vuosi jaettava palkinto annetaan lääkeainekemian alalla ansioituneelle tutkijalle.
Nootti (täsmennyssivu)

Nootti voi tarkoittaa ainakin seuraavia:
Morsiussaatto Hardangerin vuonolla

Morsiussaatto Hardangerin vuonolla (norj. "Brudeferd i Hardanger") on tunnettu norjalainen maalaus, joka edustaa romantiikkaa. Alkuperäisteoksen maalasivat yhteistyössä Adolph Tidemand ja Hans Gude vuosina 1847–1848 Düsseldorfissa. Tidemand vastasi ihmishahmoista ja Gude maisemasta. Myöhemmin taulusta on maalattu useita muita versioita.
Østre Innlandetin käräjäoikeus

Østre Innlandetin käräjäoikeus on yksi Norjan 23 käräjäoikeudesta ja se kuuluu Eidsivatingin laamanninoikeuden alaisuuteen. Se perustettiin vuonna 2021 yhdistämällä aiemmat Hedmarkenin, Nord-Østerdalin ja Sør-Østerdalin käräjäoikeudet. Käräjäoikeuden toimipisteet sijaitsevat Elverumissa, Hamarissa ja Tynsetissä.
Tuomiopiiri.
Käräjäoikeuden tuomiopiirin muodostavat seuraavat kunnat:
Bengt Sohlberg

Bengt Viktor Ferdinand Sohlberg (s. 12. tammikuuta 1950 Pyhtää) on suomalainen agrologi, maanviljelijä, yrittäjä ja yritysjohtaja, joka on saanut maanviljelysneuvoksen arvonimen.
Sohlbergin puoliso on Tua Mangström. Sohlberg valmistui agrologiksi Högre Svenska Lantbruksläroverketistä 1972. Hän oli Malmgårdin tilan omistaja Siuntiossa 1972–2011 ja on Siuntion Koneasema Oy:n perustajaosakas ja toimitusjohtaja vuodesta 1985. Sohlberg on myös Gerkin kartanon viljelijä Espoossa ja hänellä on ollut useita asiantuntija- ja luottamustehtäviä, kuten Nylands Svenska Lantbrukssällskapin johtokunta ja seuran puheenjohtajuus 1998–2012, Svenska lantbrukssällskapens förbundin puheenjohtajuus 2003–2012, Aktia Oyj:n hallintoneuvosto 2009–2013 ja Aktia Pankki Oyj:n hallintoneuvosto vuodesta 2013 sekä ProAgria-yhtymän, vuodesta 2011 ProAgria-ryhmä, hallitus 2003–2012, jonka varapuheenjohtaja hän oli vuodesta 2006 ja puheenjohtaja 2010–2011. Ruotsin Kuninkaallisen metsä- ja maatalousakatemian jäseneksi Sohlberg tuli 1999. Maanviljelysneuvoksen arvonimen hän sai 2013.
13./JR 37

13./JR 37 (Krh.K/JR 37) oli Etelä-Pohjanmaan Itäisen ja Läntisen suojeluskuntapiirin yhdessä perustaman "ylimääräisen" Jalkaväkirykmentti 37:n (JR 37) määrävahvuuteen sisältynyt kranaatinheitinyksikkö. Rykmentin pataljooniin kuuluneiden yhdeksän jalkaväkikomppanian ja kolmen konekiväärikomppanian jälkeen Krh.K oli rykmentin 13. perusyksikkö, siitä vaihtoehtoinen tunniste.
Kranaatinheitinkomppania perustettiin yleisessä liikekannallepanossa Kauhavan kirkonkylässä 18.6.1941 alkaen. 
Varusteiden ja aseiden luovuttamisen jälkeen yksikkö käynnisti aseisiin ja niiden käyttöön liittyvän koulutuksen. Juhannusta 24.6.41 vietettiin urheilukentällä kenttäjumalanpalveluksen, ohimarssin ja iltajuhlan merkeissä yhdessä pitäjään kokoontuneen rykmentin ensimmäisen pataljoonan I/JR 37 ja tykkikomppanian 14./JR 37 kanssa
Runsaan viikon valmistelujen jälkeen Krh.K nousi junaan yöllä 27.6.1941 ja jätti Kauhavan kello 03:50.
Säänjärvi

Säänjärvi on Vuoksen vesistöön kuuluva järvi Savitaipaleen kunnan alueella Etelä-Karjalassa. Järven pinta-ala on 79 hehtaaria. Säänjärvi on myös järven pohjoispäässä olevan kylän nimi.
Oddur Ólafsson

Oddur Ólafsson (26. huhtikuuta 1909 – 18. tammikuuta 1990) oli islantilainen lääkäri ja itsenäisyyspuolueen poliitikko, joka toimi Alþingin puhemiehenä vuonna 1979.
Oddur syntyi Hafnirin Kalmanstjörnissä. Hän opiskeli lääketiedettä Islannin yliopistossa ja valmistui vuonna 1936, minkä jälkeen hän suoritti jatko-opintoja Reykjavíkissä vuosina 1936–1937 Yhdysvalloissa vuosina 1942–1943. Vuonna 1943 hän sai tuberkuloosilääkärin luvan. Vuosina 1937–1942 ja 1943–1945 hän työskenteli apulääkärinä Vífilsstaðirin parantolassa. Vuosina 1945–1972 hän toimi ylilääkärinä Reykjalundurin parantolassa, jonka johtajana hän toimi vuosina 1945–1963.
Vuosina 1940–1984 Oddur istui Islannin tuberkuloosipotilaiden yhdistyksen hallituksessa ja toimi yhdistyksen puheenjohtajana vuodesta 1988 kuolemaansa asti. Vuosina 1952–1955 hän toimi Islannin Punaisen ristin halituksen puheenjohtajana. Vuodesta 1961 lähtien hän istui Islannin invalidiliiton hallituksessa ja toimi sen puheenjohtajana vuosina 1961–1965.
Vuosina 1953–1974 Oddur istui Gullbringu- og Kjósarsyslan kihlakunnanvaltuustossa. Vuosina 1971–1979 hän istui Alþingissä Reykjanesin vaalipiirin edustajana. Vuosina 1971–1973 hän istui Yhdistyneiden kansakuntien yleiskokouksessa. Vuonna 1979 hän toimi Alþingin puhemiehenä.
Nootti (lehti)

Nootti oli vuosina 1968–1993 ilmestynyt suomalainen poliittinen aikakauslehti, jota julkaisi toimittaja Kauko Kare perustamansa Alea-kirja-kustantamon kautta. Se oli kulttuuria ja politiikkaa käsitellyt oikeistolainen mielipidelehti, joka toimi kanavana presidentti Urho Kekkosen ja suomettumisen vastustajille. "Nootin" tunnuslauseena oli ”terveen järjen puolesta”.
Kare perusti oman kustantamon "Tähän on tultu" -pamflettikirjastaan saamillaan tuloilla ja alkoi toimittaa "Noottia", jossa hän saattoi esittää poliittisia mielipiteitään ilman rajoituksia. Lehti ilmoitti olevansa ”vapaiden mielipiteiden” areena. Kare teki lehteä autotallissaan Helsingin Käpylässä, jossa Alea-kirjakin toimi. Häntä tuki Torstaikerhoksi kutsuttu ryhmä, johon kuului eri puolueiden edustajia kokoomuslaisista sosiaalidemokraatteihin. Kareen ohella "Noottiin" kirjoittivat varsinkin sen alkuaikoina Yrjö Kivimies, Olavi Keskinen, Pentti Poukka, Simo Juntunen, Reino Rinne, Ahti M. Salonen, Tuure Junnila, Georg C. Ehrnrooth ja Kullervo Rainio. Myös eräiden oikeistoradikaalien, kuten Teo Snellmanin ja ruotsalaisen Christopher Jolinin, kirjoituksia julkaistiin. Pekka Siitoimen kirjoitusten julkaisu lopetettiin hänen ryhdyttyään avoimesti uusnatsiksi, vaikka sitä ennen lehti oli puolustanut hänen perustamaansa Hengentieteen Seuraa.
"Nootti" ilmestyi kahdeksan kertaa vuodessa. Sen levikki oli suurimmillaan 7 000 mutta kääntyi pian laskuun. Ilmoituksia "Noottiin" ei saatu juuri lainkaan, joten sekä lehti että Alea-kirja olivat 1970-luvun puolivälistä alkaen jatkuvasti syvenneissä talousvaikeuksissa, ja tunnetuimmat kirjoittajat jättäytyivät pois. Lehti lakkautettiin kylmän sodan päätyttyä ja Kareen voimien hiivuttua 1990-luvun alussa.
Alexandra Shipp

Alexandra Shipp (s. 16. heinäkuuta 1991, Phoenix, Arizona, Yhdysvallat) on yhdysvaltalainen näyttelijä. Hän näytteli supersankari Stormia elokuvasarjassa "X-Men".
Ševtšenkove (Izmajilin piiri)

Ševtšenkove ( [] ) on kylä Ukrainassa. Se kuuluu Odessan alueeseen, Izmajilin piiriin. Se kuuluu Kilijan kuntaan (hromada). Yhdessä Pomazanyn kylän kanssa se muodostaa "Shevchenkov starostyńskin piirin nro 1". Se sijaitsee 63 km:n päässä raionin keskustasta ja 28 kilometrin päässä Dzynilorin rautatieasemalta. Ševtšenkovesta 180 kilometrin päässä koillisessa on aluekeskus Odessa. Alueella on tasainen topografia. Suuri joukko vesistöjä Tonavan ja Mustanmeren pohjoisosissa on keskittynyt 30 kilometrin säteelle.
Vuoden 2001 väestönlaskennan mukaan kylässä asui 5 625 asukasta, pinta-ala on 6,37 km² (viljelymaata 98,68 km²) ja molemmilla mittareilla se on piirin suurin kylä.
Kylä perustettiin Karamahmetin (ukr. tai ) slobodana vuonna 1790, jolloin se kuului Osmanien valtakuntaan. Kylä nimettiin Ševtšenkoveksi 14. marraskuuta 1945 Taras Ševtšenkon mukaan.
Historia.
Vuonna 1776 ottomaanien armeijan kenraalin Kara Mahmetin () kartanon viereen Tetšia-virran rannalle perustettiin ensimmäinen ukrainalainen siirtokunta, jonka perustivat Zaporižžjan kasakat. siirtokunta muutettiin slobodaksi. Vuonna 1812 Bukarestin sopimuksen jälkeen siitä tuli osa Venäjän keisarikunnan Bessarabian kuvernementtia. pyhän apostolin ja evankelista Johanneksen kirkko vihittiin käyttöön. Vuonna 1856 kylästä tuli Pariisin rauhan mukaan osa Osmanien valtakunnan alaisia valtioita: Moldavian ruhtinaskuntaa (1856–1859), Moldavian ja Valakian yhdistyneitä ruhtinaskuntia (1859–1862), Romanian yhdistyneitä ruhtinaskuntia (1862–1866), Romanian ruhtinaskuntia (1866–1878). Slobodasta tuli kylä ja asukkaille otettiin käyttöön työvelvoitteet ja verot. Vuonna 1878 kylä palasi Berliinin sopimuksen mukaan Venäjän keisarikunnan Bessarabian kuvernementtiin ja Romanian ruhtinaskunta itsenäistyi. Vuonna 1917 Venäjän keisarikunta hajoamisen jälkeen kylästä tuli osa itsenäiseksi julistautunutta Moldovan demokraattista tasavaltaa, joka perustettiin entiseen Bessarabian kuvernementin alueelle. Vuonna 1918 alue liitettiin Romanian kuningaskuntaan. Vuonna 1940 Molotov–Ribbentrop-sopimuksen mukaisesti Bessarabia liitettiin Neuvostoliittoon ja kylä kuului Ukrainan SNT:aan. Vuonna 1941 operaatio Barbarossan alkamisen jälkeen Romania miehitti kylän. Vuonna 1944 toisen Jassyn–Kišinjovin offensiivin aikana neuvostoarmeija vapautti kylän fasisteista, ja 14. marraskuuta 1945 se nimettiin uudelleen Ševtšenkoveksi runoilija Taras Ševtšenkon kunniaksi. Vuonna 1991 Neuvostoliiton hajoamisen jälkeen kylästä tuli osa Ukrainaa.
12. helmikuuta 2018 kylästä tuli osa Kilijan kuntaa. 17. heinäkuuta 2020 Ukrainan hallintouudistuksen yhteydessä Ševtšenkove liitettiin osaksi Izmajilin piiriä Kilijan piiri lakkauttamisen jälkeen.
Väestö.
Vuoden 2001 väestönlaskennan mukaan suurin osa Ševtšenkove väestöstä oli ukrainalaisia (%).
Totte (animaatiosarja)

Totte () on ranskalainen-kanadalainen-amerikkalainen lapsille suunnattu piirrossarja. Sarja perustuu Doris Brasset'n ja Fabienne Michot'n kirjoittamiin neljään lastenkirjaan. Sarja kertoo Totte-kissasta ja tämän ystävästä Nekku-koirasta.
Tottea tuotettiin yhteensä 52 jaksoa. Sarja kuitenkin esitettiin ainakin Suomessa niin, että sarjaa esitettiin televisiossa kaksi jaksoa peräjälkeen.
RAC-ralli 1991

RAC-ralli 1991 (virallinen nimi "Lombard RAC Rally") oli rallin maailmanmestaruussarjan viimeinen kilpailu kaudella 1991. Kilpailu järjestettiin 24. – 27. marraskuuta 1991 Harrogatessa. 
Reitti.
Erikoiskokeiden yhteispituus oli . Walesin erikoiskokeet olivat nyt taas mukana reitillä. 244-kilometrisen tiistain reitti Grizedalen ja Kielderin alueilla jatkui myöhään iltaan ja sisälsi 40-kilometrisen Pundershaw'n erikoiskokeen. Päätöspäivä Yorkshiressa sen sijaan oli vain neljän erikoiskokeen mittainen.
Pistetilanne.
Kauden 1991 kuljettajien mestaruus ratkesi kilpailussa Juha Kankkuselle. Carlos Sainz oli kauden aikana haastaja ja mestaruuden ratkaisu siirtyi kauden päättävään RAC-ralliin. RAC-rallissa Sainzilla oli useita ongelmia ja hän ajoi kolmanneksi, jolloin Kankkunen voitti kolmannen mestaruutensa.
Pietro d’Abano

Pietro d’Abano (; 1250 tai 1246 Abano – 1316) oli italialainen filosofi, lääkäri ja astrologi.
Elämä ja ura.
Opiskeltuaan Pariisissa lääketiedettä ja filosofiaa hän asettui Padovaan, jossa hän saavutti nopeasti suuren maineen lääkärinä ja lääketieteen opettajana. Jo Pariisissa hän oli lääketieteen tuntemuksestaan saanut lempinimen "suuri lombardialainen". Hän kuitekin käytti mainettaan hyväkseen tyydyttääkseen rahanhimonsa kieltäytymällä hoitamasta potilaitaan kuin vain kohtuuttomia palkkioita vastaan. Ehkäpä tämä ja hänen astrologian harrastuksensa johtivat siihen, että häntä syytettiin taikuuden harjoittamisesta, ja erityisesti siitä, että hän sai apua paholaiselta saadakseen kaikki maksamansa rahat takaisin ja että hänellä oli hallussaan viisasten kivi. Hän joutui kahdesti inkvisition eteen; ensimmäisellä kerralla hänet vapautettiin syytteistä, ja hän kuoli vuonna 1316 ennen toisen oikeudenkäynnin päättymistä. Hänet kuitenkin todettiin syylliseksi, ja hänen ruumiinsa määrättiin kaivettavaksi ylös ja poltettavaksi, mutta eräs Abanon ystävä oli salaa vienyt ruumiin pois, joten inkvisition oli tyydyttävä julistamaan tuomionsa julkisesti ja polttamaan Abanon muotokuvan. 
Kirjoituksissaan Abano selittää ja puolustaa Averroësin ja muiden arabikirjailijoiden lääketieteellisiä ja filosofisia järjestelmiä. Hänen tunnetuimmat kirjalliset teoksensa ovat "Conciliator differentiarum, quæ inter philosophos et medicos versantur" (1472), joka kattaa koko hänen aikansa lääketieteellisen tiedon, sekä "De venenis eorumque remediis" (1472), jonka ranskankielinen käännös julkaistiin Lyonissa vuonna 1593. Häntä syytettiin harhaoppiseksi liian vapaamielisten mielipiteidensä ja kristillisten oppien pilkkaamisen vuoksi.
Kuuluisa 1500-luvun lopulla ilmestyvä loitsukirja tai grimoire "Heptameron", joka on tosin nimetön, on perinteisesti mutta luultavasti virheellisesti liitetty Abanoon. Se on lyhyt kirja maagisista rituaaleista, jotka koskevat tiettyjen enkeleiden kutsumista viikon seitsemänä päivänä, mistä kirjan nimi juontaa juurensa.
Kanelialkoholi

Kanelialkoholi (C9H10O) on tyydyttymättömiin ja aromaattisiin alkoholeihin kuuluva orgaaninen yhdiste. Yhdistettä voidaan käyttää hajusteissa ja muiden yhdisteiden valmistamisessa. Kanelialkoholia esiintyy useissa kasveissa, kukkien tuoksuissa ja semiokemikaalina eliöiden viestinnässä.
Ominaisuudet.
Huoneenlämpötilassa kanelialkoholi on väritöntä kiteistä ainetta, jolla on kukkaismainen tuoksu. Vähäistenkin epäpuhtauksien vuoksi yhdiste kuitenkin esiintyy usein kellertävänä nesteenä. Kanelialkoholi liukenee veteen vain niukasti ja paremmin moniin orgaanisiin liuottimiin, esimerkiksi etanoliin ja dietyylieetteriin. Aine voi hapettua kanelialdehydiksi ja kanelihapoksi. Muutkin reaktiot ovat alkoholeille, alkeeneille tai aromaattisille yhdisteille tyypillisiä, esimerkiksi esteröitymis-, additio- tai substituutioreaktioita.
Kanelialkoholia esiintyy useissa kasveissa esimerkiksi kanelipuissa, hyasintissa ja rohtobalsamissa. Sitä esiintyy niin vapaana kuin estereinään.
Valmistus ja käyttö.
Kanelialkoholia saadaan hydrolysoimalla kasvihartseja ja eteerisiä öljyjä, mutta useimmiten sitä valmistetaan synteettisesti. Tärkein tapa on kanelialdehydin pelkistys Meerwein–Ponndorf–Verley-menetelmällä. Myös kanelialdehydin vedyttämistä voidaan käyttää, mutta sivutuotteena muodostuu 3-fenyylipropanolia.
Kanelialkoholia käytetään hajusteisiin tuomaan hyasintin tuoksua. Monia kanelialkoholista saatavia estereitäkin käytetään hajusteissa. Yhdisteestä valmistetaan lääkeaineita ja maatalouskemikaaleja.
Israelin maa

Israelin maa () on perinteinen juutalainen nimi Etelä-Levantin alueelle. Termiin liittyviä raamatullisia, uskonnollisia ja historiallisia termejä ovat Kanaaninmaa, Luvattu maa, Pyhä maa ja Palestiina. Tämän alueen rajojen määritelmät vaihtelevat heprealaisen Raamatun kohtien välillä.
Yhdistynyt Israelin kuningaskunta

Yhdistynyt Israelin kuningaskunta viittaa Vanhassa testamentissa kuvattuun kuningas Daavidin ja Salomon valtakuntaan, jossa sitä kuvataan ensimmäiseksi vakiintuneeksi juutalaiseksi monarkiaksi Israelin maassa noin vuosina 1050–930 eaa. Nykytutkijat pitävät Yhdistynyttä kuningaskuntaa pikemminkin kirjallisena tuotoksena kuin historiallisena tosiasiana arkeologisten todisteiden puutteen vuoksi. Nykyaikainen näkemys on sen sijaan, että Israel ja Juuda kehittyivät erikseen ja niitä voitiin pitää vakiintuneina valtakuntina vasta 800-luvulla eKr.